বিশ্ব সাঁতার প্রতিযোগিতা
ফিনা বিশ্ব সাঁতার চ্যাম্পিয়নশিপ বা বিশ্ব সাঁতার প্রতিযোগিতা (ইংরেজি: FINA World Aquatics Championships) সাঁতার, ডাইভিং, উন্মুক্ত সাঁতার, সিনক্রোনাইজড সুইমিং এবং ওয়াটার পোলো জলক্রীড়ায় বিশ্ব প্রতিযোগিতাবিশেষ। এ বিভাগগুলো ফিনা কর্তৃক পরিচালিত। সকল জলক্রীড়া বিষয়গুলোই ৫০ মিটারের লং কোর্স পুলে অনুষ্ঠিত হয়ে থাকে। এ প্রতিযোগিতাটি ১৯৭৩ সালে সর্বপ্রথম অনুষ্ঠিত হয়। শুরুতে প্রতি দুই বছর অন্তর অনুষ্ঠিত হলেও ১৯৭৮-১৯৯৮ সাল পর্যন্ত প্রতি চার বছর পরপর অনুষ্ঠিত হতো। ২০০১ সাল থেকে পুনরায় দুই বছর পরপর অনুষ্ঠিত হচ্ছে।